語序

喺語言學上，語序（粵拼：jyu5 zeoi6）係指一種語文入面啲句法成份出現嘅次序，包括一句句子入面，主語（S）動詞（V）同賓語（O）會以咩次序出現，名詞短語入面啲修飾語次序要點排（例如一隻形容詞擺佢形容緊嗰隻名詞嘅前定後，仲有係啲副詞同狀語從句要以乜次序嚟排。
譬如睇句子主語、動詞同賓語次序嘅話，粵語係一隻以 SVO 為主嘅語言，即係話喺一句典型嘅粵語句子入面，主語會行先，跟住會係動詞，賓語就跟尾；好似我鍾意你呢句粵語句子噉，就係主語（我）行先，然後到動詞（鍾意）最後先至講賓語（你），而如果啲句法成份位置掉轉咗（例如變成你鍾意我）就會令到句嘢嘅意思改變。標準官話同越南話都係 SVO 型嘅語言，而譬如日語同韓語就係行 SOV 嘅語言。
語序並唔係定死咗嘅。有部份語言喺語序上比較固定，例如廿一世紀初嘅英文就被指係冇乜彈性可言嘅 SVO 語言，啲句子好少可有 SVO 以外嘅語序；相比之下，粵語就有些少彈性，可以用 SOV 而且講嘢嘅人有時會為咗強調做緊嗰個動作，而講出 VOS 嘅句子，出現好似
食飯啦你。
—食（V）飯（O）啦（句尾助詞）你（S）
噉嘅語句。
語言類型學成日會比較唔同語言嘅語序，而語序嘅概念對啲人學語言嚟講亦相當有用。

背景概念
内文：主語、動詞同賓語
睇埋：文法格同陳述式 (邏輯)
語言本質上就係一連串嘅聲，所以啲字詞（或者第啲語言部件）梗會分先後:p. 1。啲人講語序，通常係剖析緊一句句子入面主語（S）、動詞（V）同埋賓語（O）要點排次序。
要界定咩係主語咩係賓語，一種簡單嘅諗法係基於「事件」嘅概念：無論一句句子講乜，句嘢都可以想像成係描述緊某啲事件（或者類似嘅嘢）；一件事件會涉及若干件物體，啲物體之間會有住某啲關係，最常見嘅係 S 對 O 做出某啲動作（V），或者 S 採取某啲行動（唔及物嘅 V）。
「S 對 O 做出某啲動作」係一個基於語義嘅諗法。如果要純由句法嘅角度嚟諗（淨係諗啲字詞同句子嘅語言特性，唔諗佢哋表達緊嘅意思）嘅話，S 可以想像成係有「會係一隻唔及物動詞用嘅唯一 input」等嘅文法特性嘅物體。
喺廿一世紀初嘅語言學上，S V 同 O 呢三個概念「要點定義」都仲係有爭議性。
粵語「我食麵包。」英文 "I eat bread."嘅句子，可以用咩方式排列呢？SVOSVO SOVSOV VSOVSO VOSVOS

基本語序
睇埋：句法學、分析樹同關係子句
啲人講親語序，好多時係講緊句子嘅 S-V-O 語序，即係講緊一句句子入面嘅主語（S）、動詞（V）同賓語（O）要以咩次序出現（基本語序）。按呢條思路嘅話，語言可以有 6 種唔同嘅句子語序：
SVO 型：啲句子係主語行先、然後到動詞，而賓語就擺尾－「[我] [食緊] [飯]。」；
SOV 型：啲句子係主語行先、再到賓語，動詞就擺最尾－「[我] [飯] [食緊]。」；
VSO 型：「[食緊] [我] [飯]。」；
VOS 型：「[食緊] [飯] [我]。」；
OVS 型：「[飯] [食緊] [我]。」；
OSV 型：「[飯] [我] [食緊]。」；
亦都有啲語言有所謂嘅「自由語序」，即係話每隻詞喺句子入面「有乜作用」呢樣資訊唔係靠出現次序嚟表達嘅，所以有可能「飯食緊我」同「我食緊飯」都表示緊同一個意思。
以下有每款語序嘅例子，當中啲粵語拼音全部係用粵拼寫嘅。
額外 info（粵拼：in1 fou4）：基本語序嘅研究方法
技術化啲噉講，有關句子語序相關嘅研究點做，有以下呢幾點要留意返：
將一隻語言分做「屬呢隻呢隻語序」，睇嘅係隻語言啲日常口語，而唔係睇詩歌等成日唔跟文法嚟講同寫嘅嘢:3.-4.。
句子語序呢家嘢唔係吓吓都定死咗，話一隻語言「屬 SVO 語言」，意思係指嗰隻語言啲句子「多數跟 SVO 句法」，唔係話嗰隻語言「永遠只有 SVO 式嘅句子」。
有語言學家指出，好似「呢隻語言，屬呢隻呢隻語序」噉嘅諗法，查實有啲簡化得滯，（例如）就算有兩隻語言都「係 SVO 語言」，依然有可能語言 A 啲句子係 99% SVO 而語言 B 啲句子係 60% SVO－喺噉嘅情況下，兩隻語言都「屬 SVO 語言」，但好明顯兩者喺語序上仲係有啲重要差異。

SVO 型
内文：SVO 型
睇埋：VO 語序
粵語一般都畀人歸類做 SVO 型嘅語言。事實係，包括客家話同普通話等在內嘅漢語，普遍都傾向 SVO 型:1.3 。粵語例句：
英文啲句子都係以 SVO 做基礎嘅：
羅曼語族包括法文、意大利文、西班牙話、加泰隆尼亞話同葡萄牙話等。廿一世紀初嘅羅曼語言一般都傾向 SVO 型。法文例句：
同粵語有啲相似性、但唔同語系嘅越南話，都係興用 SVO 嘅：

SOV 型
内文：SOV 型
睇埋：OV 語序
有廿一世紀初嘅估計指，SOV 型查實常見過珠三角地區嘅人比較熟悉嘅 SVO 型（SVO 型：粵語同其他漢語、英文、葡萄牙話同越南話等）。
有畀人歸類做阿勒泰語言嘅語言（包括日本話、韓國話同土耳其話呀噉），都係偏向用 SOV 型嘅句子。當中日本話可以話係呢啲語言當中最出名嘅，日本話興用は（wa）呢隻主題標記嚟嘜清楚邊隻字詞係 S 同埋用を（o）呢隻助詞嚟嘜清楚邊隻字詞係 O，例句：
－表達緊「我食壽司。」噉嘅意思。
韓國話都係跟 SOV 嘅，個做法好類似：
－表達緊「我食泡菜。」噉嘅意思。
除咗日本話同韓國話之外，仲可以睇埋印度-伊朗語族：印度-伊朗語族係印歐語系最東南嗰一橛，包括咗伊朗話（又叫波斯話）、印度斯坦話同尼泊爾話等多種喺南亞嗰頭流通嘅語言，算係英文同德文等日耳曼語言嘅遠親。印度-伊朗語族都好興用 SOV 噉嘅句子，尼泊爾話例句－句嘢意思（大致）相當於粵語「我睇書。」噉解：
最後值得一提嘅係，語言工作者指出，漢語雖然話一般都傾向 SVO，但佢哋好多時都可以將句子砌做 SOV 噉嘅樣。粵語例句:1.3：
－當中將呢隻字扮演咗類似主題標記噉嘅作用，嘜住邊隻字詞係處於 O 嘅位置。

其他型
SOV 同 SVO 以外嘅語言明顯少見啲。

VSO 型
内文：VSO 型
VSO 型語言嘅一個出名例子有聖經希伯來文：聖經希伯來文係原版《舊約聖經》嘅書寫語言，廣泛噉畀猶太人視為宗教性質嘅語言。聖經希伯來文同現代嘅希伯來話有相當嘅差異，例如聖經希伯來文係跟 VSO 噉嘅句法嘅，唔似得現代希伯來話噉行 SVO 。有關聖經希伯來文例句，可以睇吓《創世記》第一句點講上帝創造天地－
בְּרֵאשִׁית, בָּרָא אֱלֹהִים, אֵת הַשָּׁמַיִם, וְאֵת הָאָרֶץ.
撇除開頭嘅 בראשית（喺開始嗰陣噉嘅意思）嘅話
島嶼蓋爾特語言都係傾向 VSO 嘅。島嶼蓋爾特語言係指蓋爾特語族當中分佈喺英國嗰頭啲島嘅成員，包括咗蘇格蘭蓋爾話、愛爾蘭蓋爾話同埋威爾斯話等嘅幾隻語言。例如愛爾蘭蓋爾話係噉嚟講嘢嘅：
－句嘢意思相當於粵語「阿 Seán 食麵包」噉嘅意思。

VOS 型
内文：VOS 型
睇埋：句尾助詞
馬達加斯加嘅馬拉加什話被指係 VOS 型嘅語言。
值得一提嘅係，粵語一樣出名嘅嘢係有陣時會用 VOS 句子：粵語時不時會想強調做緊嗰樣動作，而喺呢種情況下就有機會會用 VOS，強調發生緊嗰樣動作：

O 行頭
内文：OSV 型同OVS 型
睇埋：OS 語序
語言好少可會 O 行先（OSV 或者 OVS），O 行頭嘅語言仲少有過動詞行先（VSO 或者 VOS）嘅語言。
至於 OSV 型呢，粵語被指有陣時會用，當中個 O 後面會掕住一隻呢字嚟做主題標記:1.3：
－呢句嘢意思上會等同 SVO 式嘅「差人拉咗個賊仔喇。」，當中呢提供咗「邊隻字係 O」呢項資訊，令聽嘅人得知「呢句嘢唔係跟 SVO 句法」。

自由語序
睇埋：話題優先語言同甩代語言
正如上面提到，粵語响語序上有返咁上下彈性，有可能使用 SVO、SOV、VOS 同 OSV 等嘅多種語序。事實係，主流嘅語言都會喺語序上或多或少噉有啲彈性，或者會喺某啲特定情況下改變句子嘅語序，唔會話完全定死咗淨係准用一種語序。例如英文間唔中都會有唔係 SVO 嘅語序，好似係英文嘅疑問句噉：
－句嘢係問緊對方「你係咪讀語言學嘅？」
又可以睇吓涉及 Not only... but also... 嘅句子：
－句嘢講緊嘅意思，相當於「佢唔單只唔記得我生日，仲要唔道歉。」噉嘅粵語句子。

運用變格
内文：變格
睇埋：標記詞、形態素變調同詞句配列
變格呢樣嘢可以幫一隻語言嘅語序變得更加自由。
有部份嘅語言喺句子基本語序上有極高彈性，去到（例如）「SVO 定 SOV 定 VOS 都得」嗰種程度，而且冇話有邊隻語序算係喺嗰隻語言入面零舍常見。呢啲語言就算係自由語序。要理解自由語序點解會行得通，可以首先思考變格呢個概念：變格包括名詞同形容詞為咗扮演特定文法功能而出現詞形變化；跟住再想像有隻空想語言，隻語言跟從噉嘅文法規則
一隻名詞（或者一句名詞短語）喺句子入面出現先定後，唔會影響佢係 S 定 O；
做親 O 嘅名詞，後面要加兒（所謂嘅賓格）；
做親 S 嘅名詞，唔使變樣，唔加兒（所謂嘅主格）；
噉即係以下三句嘢：
隻狗追住隻貓兒。
隻貓兒追住隻狗。
追住隻狗隻貓兒。
意思上會完全一樣，都係相當正常廿一世紀粵語嘅「隻狗追住隻貓。」－因為兒表示咗隻貓係 O，隻語言唔使靠「啲字詞嘅次序」嚟表示邊隻字係 S 邊隻字係 O。
事實上，古英文（廿一世紀初英文嘅語言祖先）、拉丁文、古希臘文、現代希臘話同埋梵文就有噉嘅情況，令到佢哋啲句子喺語序上自由過（例如）英文好多。

類型分佈
内文：語言類型學
睇埋：普世語言通則
有語言學家（尤其係做語言類型學嗰啲）攞咗好多隻語言嚟比較，想得知「邊啲句子語序比較常見」，從而有可能解答「人腦嗰啲處理資訊嘅方式，會唔會令到人類語言喺資訊次序上有某啲普遍嘅傾向」噉嘅問題。
廿一世紀初嘅研究指，6 大語序當中 SOV 型同 SVO 型明顯普遍啲。有語言學家喺 2013 年做咗份研究，由世界各地攞咗成 1,377 隻語言嚟做樣本，睇吓呢啲語言每隻屬邊種語序，得出以下噉嘅結果：
由上面個表已經睇得出兩點:10.3.3：
大多數語言語序上都唔算自由，會有某隻語序係「預設咗嘅」；
大多數語言係 S 行頭－最常見嗰兩隻語序係 SOV 同 SVO；
S 通常會喺 O 前面－O 行頭嘅語序係最少見嘅，而且 VSO 明顯常見過 VOS（即係話 OS 語序極之罕見）；
Info：基本語序三原則
對於「點解某啲語序常見啲」，有語言學家提出咗三條背後原則:10.3.3：
主題行先（Theme First，TF）：「主題」（通常會係 S）傾向行先；可以睇埋話題優先語言。
動體行先（Animated First；AF）：「會郁動嘅嘢（人或者第啲動物呀噉）傾向行先」。
VO 黐埋（Verb-Object bonding，VOB）：V 同 O 通常會喺正對方隔離。
→而 OSV 背離嗮三條重要原則，所以自然最少見。
對於「點解會有噉嘅現象」，廿一世紀初嘅語言學界仲係眾說紛紜：有啲語言學家主張，現存嘅語言－由印歐語系至漢藏語系－絕大多數都係嚟自某隻「最終共同祖先語言」嘅，而主張呢種觀點嘅語言學家有提出，話隻「最終共同祖先語言」係 SOV 型或者 SVO 型嘅，所以由呢隻語言演變出嚟嘅眾世界語言就冚唪唥都有 SOV 同 SVO 嘅傾向，不過一般認為呢種觀點仲未有咩強力嘅證據支撐。
亦都有語言學家再諗得深入啲，指出某啲語序可能淨係局限喺某啲語系入面，而一隻真正反映「普世語言傾向」嘅語序，理應係會橫跨好多個唔同語系嘅。於是有語言學家喺 2016 年做咗份研究，睇咗成 5,252 隻語言，跨越成 366 個語系，得出以下噉嘅結果：
－呢啲數據表示，多數語系都係傾向 SOV 嘅，但有某啲成員數量多嘅語系零舍傾向 SVO 。
進階啲嘅語序分佈研究，仲會考慮「邊啲語序特性傾向一齊出現」，即係例如研究「行 SVO 嘅語言，有幾大機率會用 RelN（關係子句擺喺佢掕住嘅名詞前面）語序？」同埋「同 SOV 語言比，用 SVO 嘅語言會唔會比較大機率用 NRel（關係子句擺喺佢掕住嘅名詞後面）語序？」等嘅問題。

修飾語序
内文：短語中心方向
睇埋：修飾語、短語同介詞
啲人研究親語序，通常都係講緊一隻語言啲句子入面嘅 S V O 要點排。不過原則上，「語序」仲可以係講一隻語言啲短語入面嘅字詞次序要點樣排。
形容詞：一隻形容詞要擺喺佢形容緊嗰隻名詞嘅前定後？
粵語、標準官話、英文、德文、日本話同韓國話... 等：形容詞正路會擺喺名詞前面。
法文、西班牙話、加泰隆尼亞話、越南話同馬拉話... 等：形容詞會擺喺名詞後面。
決定詞：要掕喺隻名詞嘅前定後？
粵語、英文、法文同日本話... 等等：決定詞正路會擺喺名詞前面，當中粵語文法上決定詞仲要加個量詞先得，即係「呢間屋」啱文法，但「呢屋」噉嘅短語就唔啱文法。
巴斯克話（歐洲最出名嘅孤立語言）：會將決定詞掕喺隻名詞後面:6.1。
－Etxe 係巴斯克話入面屋噉解，而 -a、hau 同 bat 等就係掕喺隻名詞後面嘅決定詞。
除此之外:10.2，
數詞－表達相當於粵語「兩間屋」嘅意思嗰陣，隻語言會講兩間屋定屋兩間？
介詞－表達相當於粵語「去曾大屋」嘅意思嗰陣，隻語言會講去曾大屋定曾大屋去？
擁有詞－表達相當於粵語「我間屋」嘅意思嗰陣，隻語言會講我間屋定屋我間？
關係子句－表達相當於粵語「我買返嚟嗰本書」嘅意思嗰陣，隻語言會講我買返嚟嗰本書（RelN）定書嗰本我買返嚟（NRel）？
... 等嘅短語同句子組成部份，可以用同樣嘅道理想像。